Foto: Mixail Metsel /TASS Milliarder Roman Abramovich Isroildagi eng qimmatbaho villani 64 mln dollarga sotib olmoqchi. Villa Tel-Avivdan 15 km uzoqlikda joylashgan Gersliya-Pituax shahrida joylashgan. Bu haqda Calcalist nashri ma’lum qildi. Nashr ma’lumotlariga ko‘ra, Abramovich 0,9 gektar maydonda joylashgan 2 ming kvadrat metrlik uyni 3 oy oldin ijaraga olgandi, shundan keyin bu uyni sotib olishga opsionni imzolagan. Bitim Gersliya-Pituaxda 2006 yilda ikkita yer maydonini sotib olib, so‘ngra ularni birlashtirib, unda ushbu uyni qurgan milliarder Alan Govard bilan tuzilgan. Calcalist’ning ta’kidlashicha, bu villa 2018 yil may oyida Isroil fuqaroligini olgan Abramovichning Isroildagi birinchi yirik ko‘chmas mulk obekti bo‘lmaydi. Tadbirkor 2015 yilda Tel-Avivning janubidagi Neve-Tsedek tumanidagi “Varsano” mehmonxonasi va unga yondosh 1,5 ming kvadrat metr maydonni 25 mln dollarga sotib olgan. Nashr ma’lumotlariga ko‘ra, milliarder u yerda villa qurishni rejalashtirgan.